་བའི་ཚེ། མལ་ནས་ཧར་གྱིས་ལངས་ནས། རྐང་པ་
གཡས་པ་གཡོན་གྱི་བརླ་སྟེང་བཞག གཡོན་པ་གཡས་ཀྱི་བརླ་སྟེང་བཞག་པའི་
རྡོ་རྗེའི་སྐྱིལ་ཀྲུང་། ལག་པ་གཡས་སྟེང་གཡོན་ཞབས་བྱས་པའི་མཉམ་བཞག་
མཐེ་བོང་སྦྱར། རྒལ་ཚིག་དོང་ཙེ་ལྟར་བརྩེགས། རྐེད་པ་ཉག་ཙེམ་བྱ། དཔུང་པ་
ལྷོད་དེ་བརྒྱངས། མགྲིན་པ་ཨན་ཙམ་བཀུག ལྕེ་ཡར་རྐན་ལ་སྦྱར། མིག་སྣ་རྩེཪ་
ཕབས་པ་སྟེ་རྣམ་སྣང་ཆོས་བདུན། རླུང་རོ་བསལ་བ་ནི་ལག་པ་གཡས་ཁུ་ཚུར་
བརླ་སྟེང་བཞག གཡོན་པ་གུང་མོ་དབུས་མར་བྱས་པའི་རྩེ་གསུམ་རྒྱས་སྣ་བུག་
གཡོན་བཀག རླུང་ཅུང་ཟད་ནང་དུ་བཟུང་། སྒོམ་སྐྱོན་བྱིང་རྨུགས་འཐིབས་གསུམ་
གྱི་སྡིག་སྒྲིབ་ཐམས་ཅད་རླུང་ནག་པོའི་རྣམ་པ་སངས་ཀྱིས་འགྲོ་བར་བསམ་ལ།
གཡས་ནས་གཅིག་འབུད། དེ་ལྟར་གཡོན་ནས་གཅིག་འབུད། མཉམ་དུ་གཅིག་
འབུད།
༈ ངག་བྱིན་བརླབས་འདོན། སེམས་ཅན་ཐམས་ཅད་སྲིད་པ་ཁམས་
གསུམ་འཁོར་བའི་སྡུག་བསྔལ་རྒྱུ་འབྲས་གཉིས་དང་བྲལ་ཏེ། རྣམ་མཁྱེན་
སངས་རྒྱས་ཀྱི་གོ་འཕང་འཐོབ་པར་བྱ། དེའི་ཆེད་དུ་ལམ་ཟབ་མོ་ཉམས་སུ་བླང་
བར་བྱའོ་བསམ་ལ། བླ་མ་མཁྱེན་ལན་གསུམ་སྙིང་དབུས་སོགས་འདོན་ཚེ།
སྙིང་དབུས་ནས་བླ་མ་དགྱེས་ཡེ་རེ་བ་སྤྱི་བོར་བྱོན་ནས་བཞུགས་པར་བསམ་ལ།
གསོལ་འདེབས་ཅི་ཤེས་འདོན། མཐར་བླ་མ་འོད་དུ་ཞུ་ནས་རང་ལ་ཐིམ་པས་
ཐུགས་རྒྱུད་ཀྱི་ཡོན་ཏན་ཐམས་ཅད་རྒྱུད་ལ་སྐྱེས་བྱུང་བསམ་ལ། འདས་པའི་
རྗེས་མ་འབྲང༌། མ་འོངས་པའི་མདུན་མ་བསུ། ད་ལྟའི་རྟོག་པ་འཕྲོ་མི་མཐུད་
326

རི་ཆོས་མཚམས་ཀྱི་ཁོག་དབུབ་དང་ལྷན་ཐབས་བཅས།
པར་རང་བབ་གཉུག་མའི་ངང་དུ་དལ་ཅིག་མཉམ་པར་བཞག དེ་ནས་བློ་ལྡོག་
རྣམ་བཞིའི་དོན་དྲན་བཞིན། ད་རེས་དམྱལ་བ་སོགས་འདོན།
༈
སྐྱབས་ཡུལ་རྩ་བའི་བླ་མ་པད་འབྱུང་གི་རྣམ་པ། དེའི་སྤྱི་བོར་
རྫོགས་ཆེན་བརྒྱུད་པའི་བླ་མ་ཐོ་བརྩེགས་སུ་བཞུགས་པ། མདུན་དུ་སངས་རྒྱས།
རྒྱབ་ཏུ་ཆོས། གཡས་གཡོན་ཐེག་པ་ཆེ་ཆུང་གི་དགེ་འདུན། བར་མཚམས་ཡི་
དམ་མཁའ་འགྲོ་ཆོས་སྐྱོང་རྣམས་བསམ་ལ། མདུན་དུ་རང་། གཡས་སུ་ཕ།
གཡོན་དུ་མ། མཐའ་བསྐོར་དུ་སེམས་ཅན་ཐམས་ཅད་གསལ་བར་སྒོ་གསུམ་
འཇུག་པ་གཅིག་པས་བློ་གཏད་ལིང་བསྐྱུར་གྱིས་སྐྱབས་འགྲོ་བྱེད་པར་བསམ་
ལ༑ དཀོན་མཆོག་གསུམ་དངོས་སོགས་འདོན།
༈ སེམས་བསྐྱེད་བཅོས་ལ། ཧཿ སྣ་ཚོགས་སྣང་བ་སོགས་འདོན།
༈ རང་གི་སྤྱི་བོར་རྡོ་རྗེ་སེམས་དཔའ་ཡབ་ཡུམ་ཀྱི་ཐུགས་ཀར་ཧཱུཾ་ལ་
ཡིག་བརྒྱས་བསྐོར་བར་བསམ་ལ་དད་གུས་མོས་པ་རྟེན་གྱི་སྟོབས། སྔར་བྱས་
སྡིག་པ་ལ་འགྱོད་པ། ཕྱིན་ཆད་འདི་དང་འདི་མི་བྱ་ཞེས་དམ་བཅའ། སྐུ་ལས་
བདུད་རྩིའི་རྒྱུན་བྱུང་བས་ལུས་ཀྱི་ནང་ཐམས་ཅད་བཀྲུས་ནས་གང་བར་བསམ།
ཨཿ བདག་ཉིད་ཐ་མལ་སོགས། ཡིག་བརྒྱ་ཉེར་གཅིག་སོགས་བརྗོད། མཐར་འོད་ཞུ་
སོགས་བྱ། རང་གི་ལུས་ལོངས་སྤྱོད་དགེ་རྩ་རྣམས་སངས་རྒྱས་སྐུ་གསུམ་གྱི་ཞིང་
ཁམས་འབྱོར་པ་རྒྱ་མཚོར་བསམ་ལ། བླ་མ་དཀོན་མཆོག་ལ་འབུལ་བའི་མོས་
པས་མཎྜལ་ཕུལ།
༈ གནས་དུར་ཁྲོད་ཀྱི་འདུ་ཤེས། ཕུང་པོ་རོ་ཡི་འདུ་ཤེས། རྣམ་ཤེས་རོ་
ཁུར་གྱི་འདུ་ཤེས། ལྷ་འདྲེ་ཅེ་སྤྱང་གི་འདུ་ཤེས་དང་མ་བྲལ་བའི་ངང་ནས། ཕཊཿ
327

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ལུས་གཅེས་འཛིན་སོགས་འདོན། མདུན་གྱི་ནམ་མཁར་བླ་མ་པད་འབྱུང་གི་
མཐའ་བསྐོར་དུ་རྩ་གསུམ་དམ་ཅན་རྒྱ་མཚོས་བསྐོར་བར་བསམ་པ་ལ། ཡན་
ལག་བདུན་པ་དང་། མོས་གུས་གསོལ་འདེབས་བཅས། ཨེ་མ་ཧོ༔ རང་སྣང་
སོགས་འདོན་མཐར་དབང་བཞི་འོད་ཞུ་རྣམས་བྱ། ཁྲེགས་ཆོད་ཀྱི་ངོ་བོ་སྐྱོང་ལ་
ཐུན་བཅད། ནམ་ལངས་པ་དང་དགེ་བསྔོ་བྱ། རང་ཉིད་སྤྱན་རས་གཟིགས་
གསལ་བས་ཕྱག་གཡས་མཆོག་སྦྱིན་ལས་བདུད་རྩི་བབས་པས་མགྲོན་ཐམས་
ཅད་ཚིམས་པར་བསམ་ལ། ཆུ་གཏོར་བསྡུས་ཙམ་འདོན། གསུར་གྱི་དུ་བ་ལས་
མཆོད་རྫས་སྣ་ཚོགས་འཕྲོས་ནས་མགྲོན་བཞི་མཆོད་པས་ཚིམས་པར་བསམ་
ལ༑ དཀར་གསུར་འདོན། འདི་རྣམས་དུས་མགྲོན་རྣམས་རང་རང་གང་ལ་གང་
འདོད་ཐོབ་པར་བསམ་པ་ཟང་ཟིང་གི་སྦྱིན་པ། དེ་ལྟར་ཐོབ་པས་སྡུག་བསྔལ་
ཐམས་ཅད་དང་བྲལ་བར་བསམ་པ་མི་འཇིགས་པ་སྐྱབས་ཀྱི་སྦྱིན་པ། དེ་རྣམས་
ཚར་དུས་རྒྱུ་འབྲས་ཀྱི་ཆོས་བཤད་པས་རྒྱུད་གྲོལ་བར་བསམ་ལ། ཆོས་རྣམས་
ཐམས་ཅད་རྒྱུ་ལས་བྱུང༌། །དེ་རྒྱུ་དེ་བཞིན་གཤེགས་པས་གསུངས། །རྒྱུ་ལ་
འགོག་པ་གང་ཡིན་པ། །དགེ་སྦྱོང་ཆེན་པོས་འདི་སྐད་གསུངས། །སྡིག་པ་ཅི་
ཡང་མི་བྱ་ཞིང༌། །དགེ་བ་ཕུན་སུམ་ཚོགས་པར་བྱ་། །རང་གི་སེམས་ནི་ཡོངས་
སུ་འདུལ། །འདི་ནི་སངས་རྒྱས་བསྟན་པ་ཡིན། །ཞེས་འདོན་པ་ཆོས་ཀྱི་སྦིན་པ་
སེམས་ཅན་ཐམས་ཅད་བདེ་བ་དང་ལྡན་དགོས་བསམ་པ་བྱམས་པའི་སྦྱིན་པ་
སྟེ་སྦྱིན་པ་རྣམ་པ་བཞི་ཀ གསུར། ཆུ་གཏོར། གཅོད་སོགས་ཐམས་ཅད་ལ་ཚང་
དགོས། དེ་ནས་རྒྱུན་ཁྱེར་ཆགས་མེད་རྒྱུ་ཚེ་སྒྲུབ་སོགས་འདོན། ཐུན་མཚམས་
སུ་བློ་ལྡོག་རྣམ་པ་བཞིས་བློ་སྦྱོང་དང་མི་འབྲལ་བར་བྱ། མི་དགེ་བའི་རྟོག་
328

རི་ཆོས་མཚམས་ཀྱི་ཁོག་དབུབ་དང་ལྷན་ཐབས་བཅས།
པ་སྐྱེ་ན་འབུར་འཇོམས་བྱ། དགེ་བའི་རྟོག་པ་སྐྱེས་ན་གོང་འཕེལ་ལ་བཏང་།
ཐུན་དུས་བསྒོམ་བྱ་ཁོ་ན་ལས་རྣམ་རྟོག་གཞན་མ་འགྱུ་ན་དགའ་འོང་ན་ང་རྒྱལ་
བཅག ཐུན་མ་ཆོད་རྣམ་རྟོག་ཁོ་ནའི་དབང་དུ་སོང་ནས་སྡུག་འོང་ཚེ་སྤྲོ་བ་
བསྐྱེད། སྐབས་སྐབས་སུ་སེམས་ཅན་ཐམས་ཅད་མར་ཤེས། དྲིན་དྲན། དྲིན་
ལན་བཟོ་འདོད་སངས་རྒྱས་ས་ལ་འགོད་འདོད་རྣམས་བསམ། སེམས་ཅན་
ཐམས་ཅད་མ་ཡི་ཡུལ་དུ་སྙོམས། བདེ་བ་དང་ལྡན་འདོད་བྱམས་པ། སྡུག་
བསྔལ་དང་བྲལ་འདོད་སྙིང་རྗེ། གནས་སྐབས་ཀྱི་བདེ་བ་དང་མི་བྲལ་བར་འདོད་
པ་དགའ་བ་སྟེ་ཚད་མེད་བཞི་དང་། བདག་གཞན་ཐམས་ཅད་བདེ་བ་འདོད་ངོས་
ནས་མཉམ། སྡུག་བསྔལ་མི་འདོད་ངོས་ནས་མཉམ་པ་བདག་གཞན་མཉམ་
པ༑ རང་ཉིད་གཞན་ཡིན་བསམ་སེམས་ཅན་ཐམས་ཅད་བདག་ཡིན་བསམ་
ནས་བདག་གཞན་བརྗེ་བ། དེ་སྔོན་རང་གཅེས་པར་འཛིན་པས་འཁོར་བར་
འཁྱམས། ད་ནི་གཞན་གཅེས་པར་བཟུང་ན་སངས་རྒྱས་ཐོབ་པས། རང་འདོད་
ཡུལ་ཕུད་རང་སྐྱོན་སུན་ཕྱུང་། ང་བདག་འཛིན་པར་དགྲར་བལྟ། སྐྱོན་དུ་བལྟ།
ཕུང་བར་བལྟ། བརླག་པར་བལྟ། གཞན་ཕན་བྱང་ཆུབ་སེམས་ལ། དམར་
བར་བལྟ། དགའ་བར་བལྟ། དགོས་པར་བལྟ། མེད་ཐབས་མེད་པར་བལྟ་སྟེ།
གཞན་སེམས་ཅན་གྱི་དོན་མ་གཏོགས་པ་བདག་རང་གི་དོན་བསྒྲུབ་ན་ང་ཤི་ཡིན་
བསམ་པའི་དམ་བཅའ་བྱ། སྐབས་སུ་རླུང་ཕར་འགྲོ་དང་བསྟུན་རང་གི་བདེ་བ་
རྒྱུ་འབྲས་གཉིས་པོ་སེམས་ཅན་ཐམས་ཅད་ཀྱིས་ཐོབ་པར་བསམ། རླུང་ཚུར་
རྔུབ་པ་དང་སེམས་ཅན་ཐམས་ཅད་ཀྱི་སྡིག་སྒྲིབ་སྡུག་བསྔལ་བདག་ལ་ཐིམ་པས་
བདག་གཅེས་འཛིན་གྱི་ང་བདག་འགོང་པོ་ཐལ་བ་རྡུལ་ཕྲན་བཞིན་དུ་བརླག་
329

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
པར་བསམ། དགེ་བ་གང་དང་གང་བསྒྲུབ་པ་ཐམས་ཅད་གཞན་ལ་འདི་དང་
འདི་ཚར་ཞེས་ངོམས་བཞག་ན་ཟད་འགྲོ་བས་མི་ངོམས་། ཁོང་ཁྲོ་སྐད་ཅིག་ཙམ་
སྐྱེས་ན་བསྐལ་པ་ཆེན་པོ་སྟོང་ཕྲག་གཅིག་གི་དགེ་རྩ་འཇོམས་པས། ཁོང་ཁྲོའི་
ཉེས་དམིགས་དམྱལ་བར་འཕེན་པ་ཡིན་པས་ཁོང་ཁྲོ་སྤངས། བཟོད་པའི་རང་
འབྲས་སངས་རྒྱས་ཐོབ་པ་ཡིན་པས་བཟོད་པ་ཅི་ནུས་སུ་བསྒོམས། བསྔོ་བ་མ་
བྱས་ན་ཡང་དགེ་བ་ཟད་པས་བསྔོ་བ་ལེགས་པར་བྱེད། བསྔོ་བ་དེ་ཡང་སེམས་
ཅན་ཐམས་ཅད་སྡུག་བསྔལ་རྒྱུ་འབྲས་གཉིས་དང་བྲལ་ཏེ་སངས་རྒྱས་ཀྱི་གོ་འཕང་
ཐོབ་པའི་ཕྱིར་དུ། བླ་མ་རྒྱལ་བ་སྲས་དང་བཅས་པས་ཇི་ལྟར་བསྔོ་བ་དེ་བཞིན་
དུ་བསྔོའོ་བསམ་ནས། བཟང་སྤྱོད་སྨོན་ལམ་ཉིན་རེ་ཚར་རེ་འདོན་ན་མི་ལུས་
ཐོབ་པ་དོན་ལྡན་ཡིན་ཞེས་ཨ་བུ་རིན་པོ་ཆེས་གསུངས། སྲོག་གཅོད་ཆེ་ཕྲ་ཐམས་
ཅད་སྤང་། ཁབ་སྐུད་པ་ཡན་ཆད་རྐུ་བ་སྤང་། སྐྱེས་པ་སྡིག་ལྡན་དང་འགྲོགས་པ་སྤང་
བ་ལུས་ཀྱི་ལས་གསུམ། ངག་གིས་རྫུན་ཆེ་ཕྲ་ཐམས་ཅད་སྤང་། མཐུན་གཉིས་
འབྱེད་པའི་ཕྲ་མའི་རིགས་སྤང་། གཞན་ལ་ཕན་འདོད་མེད་པའི་ཚིག་རྩུབ་མོའི་
རིགས་སྤང་། དོན་མེད་ཆགས་སྡང་གིས་གཏམ་སྣ་ཚོགས་ལབ་པའི་ངག་འཁྱལ་
མང་པོ་སྤྱང་། དེ་ངག་གི་ལས་བཞི་ཡིན། ལུས་ངག་གི་སྤང་བ་བདུན་པོ་འདི་སོ་
ཐར་སྡོམ་པ་ཡིན། རང་འདོད་མེད་ངེས་པའི་གང་ཟག་ལ་དེ་རྣམས་གནང་བའི་
དུས་ཀྱང་ཡོད། ཡིད་ཀྱིས་གཞན་གྱི་རྒྱུ་རྫས་ང་ལ་ཡོད་ན་བསམ་པའི་བརྣབ་
སེམས་སྤང་། དཀོན་མཆོག་མི་བདེན་བསམ་པའི་ལོག་ལྟ་སྤང་། བླ་མ་ནམ་ཡང་
མི་བསླུ། བསླུ་འོང་བསམ་པའི་ལོག་ལྟ་སྤང་། བླ་མ་སངས་རྒྱས་སུ་ལྟ་བ་ལས་
སེམས་ཅན་ཡིན་བསམ་པའི་ལོག་ལྟ་སྤང་། སྣང་སྲིད་སྣོད་བཅུད་ཐམས་ཅད་
330

རི་ཆོས་མཚམས་ཀྱི་ཁོག་དབུབ་དང་ལྷན་ཐབས་བཅས།
སྐུ་རང་ངོ་ར
ལྷ་དང་ལྷ་མོའི་རང་བཞིན་ཡིན་བསམ་པ་ལས་ཐ་མར་མ་དག་པ་ཡིན་བསམ་
པའི་ལོག་ལྟ་སྤང༌། གཟུགས་སྣང་སྐུ། སྒྲ་གྲག་གསུང༌། དྲན་རྟོག་ཐུགས་
ཡེ་ཤེས་ཆེན་པོ་ཡིན་པར་ཤེས་པ་ལས་ཐ་མལ་དུ་འཛིན་པའི་ལོག་ལྟ་སྤང་། ངོ་
བོ་སྟོང་པ་ཆོས་སྐུ། རང་བཞིན་གསལ་བ་ལོངས་སྐུ། ཐུགས་རྗེ་ཀུན་ཁྱབ་སྤྲུལ་
དམིགས་གཏད་དུ་འཛིན་པའི་ལོག་ལྟ་སྤང་དགོས་པ་ཡིན། ཡིད་ཀྱི་མི་དགེ་བ་
གསུམ་པོ་སྤང་བས་བྱང་སེམས་དང་སྔགས་སྡོམ་ཡང་འདུ་བ་ཡིན། དེ་ཐོག་ཤ་ཟ་
ང་བབ་གཉུག་མ་བསལ་བཞག་བཅོས་བསླད་མེད་པར་སྐྱོང་བ་ལས་
དུས་དམིགས་ཡུལ་དེ་ལ་སྙིང་རྗེ་བསྐྱེད་དེ་གཟུགས་སྔགས་མང་པོ་བརྗོད་ནས་
ཕུས་བཏབ་ཟས་ཡེ་ཤེས་ཀྱི་བདུད་རྩིས་རང་གི་ཕུང་ཁམས་ཀྱི་ལྷ་ཚོགས་མཆོད་
པར་མོས་པས་ཟ། ཆང་ཚོགས་ཆང་སོགས་མ་གཏོགས་དུས་རྒྱུན་མང་པོ་བརྫི་བ་
བྱེད་ནས་མི་འཐུང་། ཆང་འཐུང་པའི་ཚེ་ཧ་ཧོ་ཧྲཱིཿས་ཡེ་ཤེས་ཀྱི་བདུད་རྩིར་བསམ་
པས་རྩ་ཁམས་ཀྱི་དཔའ་བོ་དཔའ་མོ་མཆོད་པས་དགའ་བཞིའི་ཡེ་ཤེས་རྒྱུད་ལ་
སྐྱེས་པར་བསམ་ལ། ཟས་ཀྱི་ཆགས་ཞེན་ཐམས་ཅད་སྤངས་ནས་རོལ་བས་ཚོགས་
རྫོགས་སྒྲིབ་པ་བྱང་བ་གསང་སྔགས་ཀྱི་ཐབས་མཁས་ཡིན་ནོ། །སྐབས་ཐམས་
ཅད་ཚེ་རབས་ཀྱི་སྡིག་ལྟུང་སྦྱང་བ་ལ། སོ་ཐར་གྱི་གསོ་སྦྱོང༌། ཆོས་རྣམས་ཐམས་
ཅད་རྒྱུ་ལས་བྱུང༌། །དེ་རྒྱུ་དེ་བཞིན་གཤེགས་པས་གསུངས། །རྒྱུ་ལ་འགོགས་
པ་གང་ཡིན་པ། །དགེ་སྦྱོང་ཆེན་པོས་འདི་སྐད་གསུངས། །སྡིག་པ་ཅི་ཡང་མི་བྱ་
ཞིང་། །དགེ་བ་ཕུན་སུམ་ཚོགས་པར་བྱ། །རང་གི་སེམས་ནི་ཡོངས་སུ་འདུལ། །
འདི་ནི་སངས་རྒྱས་བསྟན་པ་ཡིན་། །ཞེས་ཚིགས་བཅད་གཉིས་འདོན། བྱང་
སེམས་གསོ་སྦྱོང་། ལྟུང་བཤགས་ཉིན་ལན་གསུམ་མཚན་ལན་གསུམ་ནམ་ཚར་
331

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
དེ་ནས་
འདོན། བྱང་སེམས་སྡོམ་ཆོག་འདོན་ཤེས་ན་ཡང་གལ་ཆེ། སྔགས་ཀྱི་གསོ་
སྦྱོང་ཡིག་བརྒྱའི་སྒོམ་བཟླས་དང་། དྲི་མེད་བཤགས་རྒྱུད་རྒྱས་པ་བཀའ་མ་ལྟར་
དང༌། ཉང་གཏེར། ཆོས་དབྱིངས་རབ་འབྱམས༴ ཆོས་དབང་གཏེར་མ། ཞི་ཁྲོ་
བཤགས་ཆུང་སོགས་གཏེར་རྙིང་བྱིན་རླབས་ཅན་རྣམས་འདོན་པ་ཡིན།
ཉི་མ་ལ་ཤར་ལུང་ཤར་དང་མཉམ་དུ་ཐུན་བཅད། བཅད་ལུགས་ཐོར་ཐུན་ལྟར་
ལ༑ ངག་བྱིན་རླབས་མི་དགོས། ཐུན་གྲོལ་ནས་བསམ་ལྷུན་རྒྱས་པ། ནུབ་ཕྱོགས་
བདེ་བ༴ བསྡུས་པ་མཚོ་དབུས་གེ་སར་སོགས་སྔོན་གྱི་བླ་མ་གོང་མ་རྣམས་ཀྱི་
གསུངས་བྱིན་རླབས་ཅན་ཡིད་ཆེས་ཁུངས་བཙུན་རྣམས་འདོན་པ་དང་། རྒྱལ་བའི་
བཀའ་སྒྲོལ་མ་ཟབ་མོ་རྣམས་ཀྱང་ཚར་ན་འདོན། དེ་ནས་ཚོགས་རྫས་འདོད་
ཡོན༴ ལྟ་བུའི་ཟས་ཚོགས་འདོན་ལ་བཟའ་བཏུང་ཚིམ་པར་བྱེད། ཟ་ཚར་དུས་
གླུད་རེ་དང་ལན་ཆགས་རེ་བཅའ་ནས། རཾ་ཡཾ་ཁཾ། ན་མཿསརྦ་ཏ་ཐཱ་ག་ཏ་
ཨ་ཝ་ལོ་ཀི་ཏེ་ཨོཾ་སཾ་བྷ་ར་སཾ་བྷ་ར་ཧཱུཾ། ཚར་ལོ་གྲངས་ཙམ་དང་། དེ་བཞིན་
གཤེགས་པ་རིན་ཆེན་མང་ལ་ཕྱག་འཚལ་ལོ། །དེ་བཞིན་གཤེགས་པ་གཟུགས་
མཛེས་དམ་པ༴ དེ་བཞིན་གཤེགས་པ་སྐུ་འཇམ་ཀླས༴ དེ་བཞིན་གཤེགས་པ་
འཇིགས་པ་ཐམས་ཅད་དང་བྲལ་བ་ལ༴ ཞེས་བརྗོད། ཁྱེར་ཅིག་ཁྱེར་ཅིག་
སྟོབས་ལྡན་རྣམས། །སྲེད་དང་ཆགས་དང་ཞེན་པ་དང་། །དྲན་དང་བཟུང་དང་
བསམ་དང་རེག །ཀློད་དང་ཞི་དང་གྲོལ་བར་མཛོད། །ཚར་ལོ་གྲངས་ཙམ་
འདོན་ནས་བྱང་ཤར་མཚམས་སུ་མཆོད། ཨོཾ་སུཾ་བྷ་ནི་སུཾ་བྷ་ནི་སོགས་བརྗོད་
པས་བགེགས་བསྐྲད། རྡོ་རྗེ་སྲུང་བའི་འཁོར་ལོས་སྟེང་འོག་ཕྱོགས་མཚམས་
ཁྱབ་པར་བསམ་ལ་མཉམ་པར་བཞག དེ་ནི་རྫོགས་ཆེན་རྒྱུད་སྡེ་མང་པོ་ནས་
332

རི་ཆོས་མཚམས་ཀྱི་ཁོག་དབུབ་དང་ལྷན་ཐབས་བཅས།
གསུངས་པའི་འཆི་བསླུ་བྱིན་རླབས་ཚན་ཁ་ཅན་ཡིན། དེ་ནས་བློ་སྦྱོང་སོགས་
བྱེད་ནས་དཔྱད་འཇོག་སྤེལ་མར་ཅུང་ཟད་ངལ་བསོ། ཕྱི་དྲོ་གྲིབ་མ་གུག་པ་
ནས་ཐུན་བཅད་དེ། བཅད་ལུགས་སྔར་བཞིན་ཉི་མ་མ་ཐལ་བར་དུ་ཐུན་བཅད།
ཉི་མ་ཐལ་དུས་གྲོལ་ནས། གནམ་ཆོས་ཡཾ་བསྐང་ལྟ་བའི་གཏོར་བསྔོས་བསྡུས་
ཙམ་དང་། འབྱུང་པོ་ཤ་ཁྲག་ལ་དགའ་བ་ལ་དམར་གསུར་འདོད་ཡོན་རྒྱ་མཚོའི་
སྤྲིན་འཕྲོ་བས་ཚིམ་པར་བསམ་ལ་དམར་གསུར་བཏང༌། བཟང་སྤྱོད་སོགས་
སྨོན་ལམ་བཏོན། དེ་ནས་བློ་སྦྱོང་སོགས་དཔྱད་འཇོག་སྤེལ་མར་བྱེད། སྲོད་
གདོང་ནག་དུས་ཐུན་བཅད་ལ། བཅད་ལུགས་སྔར་བཞིན། མི་ཉལ་ཚེ་དུ་གྲོལ་
ནས།